**Az előterjesztést megtárgyalták:**

- Gazdasági és Városstratégiai Bizottság

- Jogi és Társadalmi Kapcsolatok Bizottsága

***A határozati javaslatot törvényességi***

***szempontból megvizsgáltam:***

/: Dr. Károlyi Ákos :/

jegyző

ELŐTERJESZTÉS

Szombathely Megyei Jogú Város Közgyűlésének 2018. december havi rendes ülésére

**Javaslat az ÉNYKK Északnyugat-magyarországi Közlekedési Központ Zrt.-t érintő döntések meghozatalára**

**I.**

Tájékoztatom a Tisztelt Közgyűlést, hogy a helyi közösségi közlekedés ellátására az Északnyugat-magyarországi Közlekedési Központ Zrt-vel (továbbiakban: ÉNYKK Zrt.) kötött közszolgáltatási szerződés 2018. december 31. napján lejár. A Gazdasági és Városstratégiai Bizottság a 326/2018. (XI.21.) GVB. sz. határozatban a személyszállítási szolgáltatásról szóló 2012. évi XLI. törvénynek megfelelő pályázati felhívás és pályázati kiírás összeállításával egyetértett. A pályázati felhívást az ellátásért felelősnek legalább kettő országos napilapban, továbbá a Magyar Közlöny mellékleteként megjelenő Hivatalos Értesítőben, az ellátásért felelős hivatalos honlapján, továbbá az önkormányzatnak a helyben szokásos módon is közzé kell tennie a pályázat benyújtási határidejét legalább 60 nappal megelőzően. A pályázatok benyújtására legkorábban 2019. februárjában nyílik lehetőség. A személyszállítási szolgáltatásokról szóló 2012. évi XLI. törvény 24. § (4) bekezdése alapján az ellátásért felelős az 1370/2007/EK rendelet 5. cikk (5) bekezdésével összhangban közvetlenül bízza meg a közszolgáltatással az általa kiválasztott és a feladatot vállaló közlekedési szolgáltatót. A közszolgáltatás zavartalan biztosítása érdekében a pályázat lebonyolításához, valamint az új szolgáltató általi közszolgáltatás beindításához minimálisan egy éves időtartamra szükséges a jelenlegi szolgáltatóval közszolgáltatói szerződés megkötése.

A jelenlegi szolgáltató a 2018. november 29-én lefolytatott egyeztető tárgyaláson jelezte, hogy 2019. évre 400 millió forint prognosztizált veszteségtérítés mellett vállalja, hogy a 2017. január 1. napjától elfogadott menetrend szerint ellátja a helyi közösségi közlekedési szolgáltatást 1 évre, 2019. december 31-ig.

Az előterjesztés mellékletét képezi a megállapodás-tervezet (előterjesztés 1. melléklete). A megállapodás-tervezet tartalmazza a dolgozói juttatásokra vonatkozó kötelezettségvállalást, továbbá az elszámolás módját. A tervezet szerint a Felek az elszámolás módját az alábbiak szerint határozzák meg:

Az Önkormányzat a várható veszteségtérítés 85,0 %-át havi egyenlő részletekben a tárgyhó 20. napjáig utalja át a Szolgáltató számlájára. A közforgalmú közlekedés bevételeinek és ráfordításainak 2019. évi végelszámolásáról Szolgáltató elszámolást készít és azt 2019. május 30-ig megküldi az Önkormányzatunknak. Az elszámolásról független könyvvizsgálói jelentés készül és az indokolt veszteség kiegyenlítése 60 napon belül megtörténik.

Tájékoztatom a Tisztelt Közgyűlést, hogy a Gazdasági és Városstratégiai Bizottság a 326/2018. (XI. 21.) GVB. sz. határozatában a közösségi közlekedés ellátására vonatkozó közszolgáltatási szerződés megkötésére 1 év időtartamot javasolt.

Javaslom a Tisztelt Közgyűlésnek, hogy az Önkormányzat az ÉNYKK Zrt.-vel 1 év időtartamra kössön közszolgáltatási szerződést a mellékletben szereplő szerződésben meghatározott feltételrendszernek megfelelően.

**II.**

Az Északnyugat-magyarországi Közlekedési Központ Zrt. a közszolgáltatási szerződés 5. pontja, valamint a kiegészítő megállapodás alapján, az eddigi gyakorlatoknak megfelelően elkészítette a 2017. év II. félév és a 2018. I. félév adatait tartalmazó szombathelyi helyi közlekedés bevételeiről és ráfordításairól szóló elszámolást. Az elszámolás tartalmazza a szerződéses járati feladat (LUK, Delphi) lebonyolítása és a reklámok elhelyezése során felmerülő bevételeket és ráfordításokat. A 2017. év II. félévi bevételekkel nem fedezett indokolt ráfordításainak mértékeként az ÉNYKK Zrt. 190.342.559 Ft összeget, 2018. év I. félévre pedig 191.411.178 Ft összeget jelölt meg. Az elszámolása alapján a Szolgáltató kéri, hogy a 2017. év II. félévre és 2018. évi I. félévre 381.753.737 Ft összegű működési támogatást az Önkormányzat veszteségfinanszírozásként utalja számára.

Az Önkormányzat és a Szolgáltató között lezajlott egyeztetés alapján javaslom, hogy a fenti időszak veszteségfinanszírozásának előlegeként 2017. évre 170 millió forint, 2018. év I. félévére 160 millió forint átutalása történjen meg. Ezt követően az Önkormányzat a benyújtott beszámolót és elszámolásokat a korábbi évek gyakorlatának megfelelően könyvvizsgálóval vizsgáltassa felül. A vizsgálat eredményét a polgármester terjessze a Közgyűlés elé.

**III.**

Szombathely Megyei Jogú Város Polgármesteri Hivatalához képviselői megkeresés érkezett a Szombathely, vasútállomásról 4.48 órakor induló Szombathely – Ajka – Veszprém viszonylaton közlekedő vonatra az 1C jelzésű helyi autóbuszjáratról történő átszállási lehetőség biztosítására. A vonat lehetőséget ad a Sárvár, Celldömölk és köztes településeken lévő munkahelyek reggeli munkakezdésre történő eljutására. Az ÉNYKK Zrt. a menetrend megváltoztatására vonatkozó javaslatát megküldte. Szakmai véleménye szerint az 1C viszonylaton Herény városrészről 4.30 órakor induló autóbuszjáratokon felül további autóbuszjáratok indulási idejét lenne célszerű megváltoztatni a vasúti csatlakozás biztosítása érdekében.

|  |  |  |  |  |  |  |
| --- | --- | --- | --- | --- | --- | --- |
|  |  | jelenleg | |  | javasolt | |
|  |  | indul | vasútállomásra érkezik |  | indul | vasútállomásra érkezik |
| 1C | Herény - Vasútállomás | 4:30 | 4:47 |  | 4:20 | 4:37 |
| 5 | Olad - Vasútállomás | 4:30 | 4:48 |  | 4:20 | 4:38 |
| 6 | Újperint - Minerva lakópark | 4:25 | 4:45 |  | 4:20 | 4:40 |
| 21 | Bükkfa utca - Vasútállomás | 4:13 | 4:44 |  | 4:10 | 4:41 |

A változtatás többletköltséggel nem jár, a menetrend módosítást a szolgáltató véleménye alapján minimális érdeksérelem mellett jelentős pozitív irányú hozadékkal járna.

A szolgáltató tájékoztatása alapján a menetrend módosítás technológiai előkészítése miatt a módosítás legkorábbi bevezethetősége 2019. január 1.

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjen.

**Szombathely, 2018. november „ ”**

**/: Dr. Puskás Tivadar :/**

**I.**

**HATÁROZATI JAVASLAT**

**….…./2018. (XII…...) Kgy. számú határozat**

1. A Közgyűlés a helyi közösségi közlekedési szolgáltatás folyamatos biztosítása érdekében a személyszállítási szolgáltatásról szóló 2012. évi XLI. törvény 24. § (4)-(5) bekezdései alapján az ÉNYKK Zrt.-vel, 2019. január 1. és 2019. december 31. közötti időtartamra az előterjesztés mellékletét képező közszolgáltatási szerződést jóváhagyja.
2. A Közgyűlés felhatalmazza a Polgármestert a közszolgáltatási szerződés aláírására.

**Felelős:** Dr. Puskás Tivadar polgármester

Illés Károly alpolgármester

Molnár Miklós alpolgármester

Dr. Károlyi Ákos jegyző

(A végrehajtás előkészítéséért:

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** 1. pont: azonnal

2. pont: 2019. január 1.

**II.**

**Határozati Javaslat**

**…./2018. (XII. ….) Kgy. számú határozat**

A Közgyűlés az Északnyugat-magyarországi Közlekedési Központ Zrt. által készített 2017. II. félévi és 2018. I. félévi helyi közlekedés bevételei és ráfordításai elszámolásának felülvizsgálatáról szóló tájékoztatást megtárgyalta, és azzal kapcsolatban az alábbi döntést hozta:

1. A Közgyűlés a 2017. évi helyi közösségi közlekedés költségtérítés előlegeként 170 millió forintot, a 2018. I. félévi helyi közösségi közlekedés költségtérítés előlegeként 160 millió forintot biztosít.
2. Felkéri a polgármestert, hogy a 2017. II. félévi, továbbá a 2018. I. félévi elszámolást könyvvizsgálóval vizsgáltassa felül, majd a vizsgálat eredményét terjessze a Közgyűlés elé.
3. A Közgyűlés felkéri a polgármestert, hogy az 1. pontban meghatározott előlegek összegének átutalásáról gondoskodjon az Északnyugat-magyarországi Közlekedési Központ Zrt. részére.

**Felelős:** Dr. Puskás Tivadar polgármester

Illés Károly alpolgármester

Molnár Miklós alpolgármester

Dr. Károlyi Ákos jegyző

(A végrehajtás előkészítéséért:

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** 1. pont: azonnal

2. pont: 2019. április 30.

3. pont: 2018. december 31.

**III.**

**HATÁROZATI JAVASLAT**

**….…./2018. (XII. ....) Kgy. számú határozat**

A Közgyűlés megtárgyalta az ÉNYKK Északnyugat-magyarországi Közlekedési Központ Zrt.-t érintő döntések meghozatalára vonatkozó előterjesztést és az alábbi döntést hozta:

1. Szombathely Megyei Jogú Város Közgyűlése az Északnyugat-Magyarországi Közlekedési Központ Zrt. által javasolt 1C-s viszonylat, 5-ös viszonylat, 6-os viszonylat illetve 21-es viszonylat menetrendjének az előterjesztésben foglaltaknak megfelelő módosítást 2019. január 1. üzemkezdettől elfogadja.
2. A Közgyűlés felkéri az Északnyugat-Magyarországi Közlekedési Központ Zrt-t, hogy a menetrend módosítással kapcsolatos – Közszolgáltatási Szerződésben vállalt és meghatározott – feladatairól gondoskodjon.
3. A Közgyűlés felhatalmazza a Polgármestert, hogy a Közszolgáltatási Szerződés jelen határozatnak megfelelő módosítását aláírja.

**Felelős:** Dr. Puskás Tivadar Polgármester

Illés Károly Alpolgármester

Molnár Miklós Alpolgármester

Dr. Károlyi Ákos Jegyző

Papp László, az Északnyugat-Magyarországi Közlekedési Központ Zrt. vezérigazgatója

(A végrehajtás előkészítéséért:

Lakézi Gábor, a Városüzemeltetési Osztály vezetője)

**Határidő:** 1-3. pont: 2019. január 1.